আন্দালুসিয়া একাডেমি
আন্দালুসিয়া একাডেমি ইংল্যান্ডের ব্রিস্টল শহরে অবস্থিত একটি স্বাধীন শিক্ষাপ্রতিষ্ঠান। একাডেমিটি দক্ষিণ পশ্চিম ইংল্যান্ডের ইসলামিক আদর্শে পরিচালিত একমাত্র পূর্ণকালীন স্বাধীন বিদ্যালয়। ২০০৫ সালের ২৫ সেপ্টেম্বর আন্দালুসিয়া একাডেমি চালু হয়। একাডেমিটি ব্রিস্টল ইসলামিক স্কুল ট্রাস্ট (বিআইএসটি) দ্বারা পরিচালিত হয়। ১৯৯৭ সালে এই ট্রাস্টটি প্রতিষ্ঠিত হয়। ইসলামিক আদর্শের পাশাপাশি জাতীয় পাঠ্যক্রম অনুসরণ করে শিক্ষার্থীদের পাঠদানের জন্য ইসলামিক স্কুল ট্রাস্টটি (বিআইএসটি) প্রতিষ্ঠিত হয়। বর্তমানে ড. আবদিনাসির মোহামেদ একাডেমিটির প্রধান শিক্ষক।